cyanic-selkie/wikianc huggingface dataset:
ஜேம்சு பிரான்சிசு டெனன்ட்டு
இவர் அரசு வானியல் கழகத்தின் சார்பாக, இந்தியத் துணைக்கண்ட முழுவதும் அமைந்த 1868 ஆகத்து 17 ஆம் நாளைய சூரிய ஒளிமறைப்பையும் 1871 திசம்பர் 11 ஆம் நாளில் தென் இந்தியச் சூரிய ஒளிமறைப்பையும், பிறகு 1874 இல் நிகழ்ந்த வெள்ளிக்கோள் கடப்பையும் பதிவு செய்தார். இந்த நோக்கீடுகளின்போது தான் முதன்முதலாக, ஒளிப்படக் கருவிகள் வானியல் நோக்கீட்டுக்கு விரிவாகப் பயன்படுத்தப்பட்டன. இவரது ஒளிப்படவியல் வல்லமை, டெனன்ட் பல ஒளிமறைப்புகளையும்  சூரிய ஒளிமுகட்டையும் நோக்கிடுகள் செய்ய பேருதவி புரிந்தது.
இவர் 1876 இல் அரசு மின்ட் கழகத் தலைவராகப் பணியமர்த்தப்பட்டார். இந்தப் பதவிவியில் 1882 இல் தான் பணிவிடை பெறும்வரை இருந்தார். பிறகு, இவர் இலண்டனுக்குத் திரும்பினார். இவர் 1885 இல் அரசு வானியல் கழக மன்றத்துக்கு உறுப்பினராகத் தேர்ந்தெடுக்கப்பட்டார். இவர் 1890 முதல் 1891 வரை அதன் தலைவராகவும் விளங்கினார். அப்போது இவர் வால்வெள்ளிகளில் ஆர்வம் கொண்டு பல வால்வெள்ளிகளின் வட்டணைகளின் கணக்கீடுகளைச் செய்துள்ளார்.
மேற்கோள்கள்
பகுப்பு:1829 பிறப்புகள் பகுப்பு:1915 இறப்புகள் பகுப்பு:இசுக்காட்லாந்து வானியலாளர்கள் பகுப்பு:பிரித்தானிய வானியலாளர்கள்
குருதி உறிஞ்சும் விலாங்கு
குருதி உறிஞ்சும் விலாங்கு   வரிசை (உயிரியல்) பெற்றொமைசொன்ரிஃபோமேசைச் சேர்ந்த ஒரு மீன் இனமாகும். முதிர்ந்த விலங்கு பற்கள் கொண்ட தலையையும் உறிஞ்சக்கூடிய வாயையும் கொண்டு காணப்படும். தற்போது நன்கறியப்பட்ட 38 வகை விலங்குகள் காணப்படுகின்றன இவை மற்றைய விலங்குகளின் உடலில் குருதியை உறிஞ்சிக் குடிப்பவையாகப் பெரிதும் அறியப்பட்ட போதிலும் குறைந்த எண்ணிக்கையானவையே அவ்வாறு செய்கின்றன ; இவற்றில் 18 வகையானவை ஒட்டுண்ணிகளாகக் காணப்படுகின்றன.
இயல்புகள்
முதிர்ந்த விலங்கொன்றின் உடல் 13 முதல் 100 cm (5.0 to 40 அங்குலம் ) நீளமுடையது. இரட்டை செட்டையும், பெரிய கண்களையும், தலையின் மேலாக ஒரு மூக்குத் துவாரத்தையும், உடலின் இரு புறமும் பக்கத்திற்கு ஏழு துளை செவுள்களையும் கொண்டிருக்கும்.
இரவி சங்கர் பிரசாத்
ரவி சங்கர் பிரசாத் (Ravi Shankar Prasad, ஆகத்து 30, 1954) பீகார் மாநிலத்தைச் சேர்ந்த பாரதிய ஜனதா கட்சியின் அரசியல்வாதியும் வழக்கறிஞரும் ஆவார். இவர் 2014 நரேந்திர மோதியின் முதல் அமைச்சரவையிலும் மற்றும் 2019 இரண்டாம் அமைச்சரவையிலும் சட்டம் & நீதித் துறை, மின்னணுவியல் மற்றும் தகவல் தொழில் நுட்ப அமைச்சகங்களின் அமைச்சராக இருந்தார். மாநிலங்களவை உறுப்பினரான இரவி சங்கர் பிரசாத் மாநிலங்களவை துணைத் தலைவராக இருந்துள்ளார். இந்திய உச்ச நீதிமன்றத்தால் மூத்த வழக்கறிஞர்களாக ஏற்கப்பட்டவர்களில் ஒருவர்.
ஆரம்பக்கால வாழ்க்கை, கல்வி
பிரசாத் பீகார், பாட்னாவில் உள்ள ஓர் மத சித்ரகுப்தன்ஷி கயஸ்தா குடும்பத்தில் பிறந்தார். இவரது தந்தை தாகூர் பிரசாத் பாட்னா உயர்நீதிமன்றத்தில் மூத்த வழக்கறிஞராகவும், பாரதீய ஜனதா கட்சியின் முன்னோடியான ஜனசங்கத்தின் முன்னணி நிறுவனர்களில் ஒருவராகவும் இருந்தார். இவரது சகோதரி, ராஜீவ் சுக்லாவின் மனைவி அனுராதா பிரசாத் ஆவார். இவர் பிஏஜி பிலிம்ஸ் அண்ட் மீடியா லிமிடெட் உரிமையாளர் மற்றும் முன்னாள் காங்கிரஸ் செய்தித் தொடர்பாளர் ஆவார். பிரசாத் பாட்னா பல்கலைக்கழகத்தில் பி.ஏ. ஹான்ஸ், எம்.ஏ (அரசியல் அறிவியல்) மற்றும் எல்.எல்.பி பட்டங்களை பெற்றார்.
வழக்கறிஞர் வாழ்க்கை
பிரசாத் 1980 முதல் பாட்னா உயர்நீதிமன்றத்தில் பயிற்சி பெற்று வழக்கறிஞராக பணியாற்றினார். 1999இல் பாட்னா உயர்நீதிமன்றத்தில் மூத்த வழக்கறிஞராகவும், 2000ஆம் ஆண்டில் இந்திய உச்ச நீதிமன்றத்தில் மூத்த வழக்கறிஞராகவும் நியமிக்கப்பட்டு பணியாற்றினார். 'ராம் லல்லா' தெய்வத்தை பிரதிநிதித்துவப்படுத்தும் ராம் ஜன்மபூமி அயோத்தி சர்ச்சை வழக்கில் பிரசாத் வழக்கறிஞராகப் பணியாற்றினார். முன்னாள் துணைப் பிரதமர் எல். கே. அத்வானிக்காக வாதாடினார். நர்மதா பச்சாவ் அந்தோலன் வழக்கு, டி.என். திருமுல்பாட் சுற்றுச்சூழல் வழக்குகள், பீகார் சட்டசபை கலைப்பு வழக்கு உள்ளிட்ட பல முன்னணி வழக்குகளில் ஆஜரானார்.
அரசியல் வாழ்க்கை
1970களில் இந்திரா காந்தி அரசாங்கத்திற்கு எதிராக போராட்டங்களை ஏற்பாடு செய்த மாணவர் தலைவராக பிரசாத் தனது அரசியல் வாழ்க்கையைத் தொடங்கினார். மேலும் 1975ஆம் ஆண்டில் காந்தியின் அரசாங்கத்தால் அவசரகாலச் சட்டம் விதிக்கப்பட்டபோது சிறையில் அடைக்கப்பட்டார். ஜெயபிரகாஷ் நாராயண் தலைமையில் பீகாரில் மாணவர் இயக்கத்தில் பணியாற்றிய இவர், அகில பாரதிய வித்யார்த்தி பரிஷத்தின் (ஏபிவிபி) தன்னார்வலராக தன்னை இணைத்துக்கொண்டார். ராஷ்டிரிய சுயம்சேவக் சங்கம் மற்றும் ஏபிவிபியுடன் பல ஆண்டுகளாக தொடர்பு கொண்டிருந்த இவர், இந்த அமைப்புகளில் பல்வேறு பதவிகளை வகித்துள்ளார். தனது கல்லூரி நாட்களில் இவர் பாட்னா பல்கலைக்கழக மாணவர் சங்கத்தின் உதவி பொதுச் செயலாளராகவும், பல்கலைக்கழக பேரவை, நிதிக் குழு, கலை மற்றும் சட்ட பீடங்களின் உறுப்பினராகவும் இருந்துள்ளார். பிரசாத் பாஜகவின் கட்சியில் பல தேசிய அளவிலான முக்கியப் பதவிகளை வகித்துள்ளார். 1995 முதல் பிரசாத் கட்சியின் உயர்மட்ட கொள்கை வகுக்கும் அமைப்பான பாஜக தேசிய நிர்வாகத்தில் உறுப்பினராக இருந்து வருகிறார். சமீபத்தில், உத்தரகண்ட் சட்டமன்றத் தேர்தலில் கட்சியின் செயல்பாடுகளை இவர் மேற்பார்வையிட்டார்.
தனிப்பட்ட வாழ்க்கை
பிப்ரவரி 3, 1982 அன்று, பாட்னா பல்கலைக்கழகத்தில் வரலாற்றாசிரியரும் வரலாற்றுப் பேராசிரியருமான மாயா சங்கரை பிரசாத் மணந்தார். இவர்களுக்கு மகனும் மகளும் என இரு குழந்தைகள் உள்ளனர்.
மேற்கோள்கள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:பதினாறாவது மக்களவை அமைச்சர்கள் பகுப்பு:1954 பிறப்புகள் பகுப்பு:மாநிலங்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:இந்திய அமைச்சர்கள் பகுப்பு:பீகார் அரசியல்வாதிகள் பகுப்பு:17வது மக்களவை உறுப்பினர்கள்
2 பைசா (இந்திய நாணயம்)
இரண்டு பைசா (Two paise (दो पैसे) என்பது ஒரு நாணய அலகாகும். இதன் மதிப்பு இந்திய ரூபாயில்   2 ⁄ 100  ஆகும். பைசாவின் சின்னம் p.
வரலாறு
1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி பைச நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை நாணயமானது "நயா பைசா" (English: New Paisa) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டது மேலும் அந்த பெயரானது "ஒரு பைசா" என அழைக்கப்பட்டது. பைசா நாணயங்கள் "பதின் வரிசை"யின் ஒரு பகுதியாக இருந்தது.
நாணய அடிப்பு
இரண்டு பைசா நாணயங்கள் 1964 ஆண்டுமட்டும் அச்சிடப்பட்டன. இவை மும்பை யிலுள்ள இந்திய அரசு காசாலையில் அச்சிடப்பட்டன. மற்றும் ஆலையின் சிறிய அடையாளமாக ♦ (சிறிய புள்ளி / வைரம்) இடப்பட்டது. இந்த நாணயம் 1979 ஆம் ஆண்டில் செல்லாததாக்கப்பட்டது.
மொத்த காசுகள்
மொத்தம் 1964 ஆம் ஆண்டு 323,504,000 காசுகள் அச்சிடப்பட்டன.
நாணயம்
இரண்டு பைசா நாணயங்கள் செம்புநிக்கல் கலப்பு உலோகத்தில் தயாரிக்கப்பட்டன. காசின் எடை 2.95 கிராம்கள், அதன் விட்டம் 18 mm, கனம் 1.8 mm. நாணத்தின் விளிம்பில் எட்டு குவிபுடைப்புகள் இடம்பெற்றிருந்தன.
மேற்கோள்கள்
பகுப்பு:இந்திய நாணயங்கள்
ஞானவாபி பள்ளிவாசல் வழக்கு
ஞானவாபி பள்ளிவாசல் வழக்கு, இந்தியாவின் உத்தரப் பிரதேசம் மாநிலத்தில் வாரணாசி நகரத்தில் அமைந்த காசி விஸ்வநாதர் கோயிலின் ஆதி சுயம்பு ஜோதிர்லிங்கம் ஞானவாபி பள்ளிவாசல் வளாகத்தில் உள்ள ஞானவாபி பள்ளிவாசல் வளாகத்தில் உள்ள ஞானவாபி நீர்நிலையில் இருப்பதாக இந்துக்கள் நம்புகிறார்கள். 1664-ஆம் ஆண்டில் முகலாயப் பேரரசர் அவுரங்கசீப்பின் உத்தரவால் காசி விஸ்வநாதர் கோயில் 2 செப்டம்பர் 1669 அன்று  இடிக்கப்பட்ட இடத்தில் ஞானவாபி பள்ளிவாசல் கட்டப்பட்டதாக கூறப்படுகிறது. அதனால் அந்த வளாகத்தை இந்தியத் தொல்லியல் ஆய்வகம் அகழ்வாராய்ச்சி செய்ய இந்துக்கள் விரும்புகிறார்கள். அதே நேரத்தில் முஸ்லிம்கள் அந்த இடத்தில் கோயில் இல்லை என மறுக்கின்றனர். இந்துக்களின் முக்கியமான கோயில் பகுதியும், ஞானவாபி பள்ளிவாசல் வளாகத்தையும் இந்துக்களிடம் ஒப்படைக்க வேண்டும் என வாரணாசி கீழமை நீதிமன்றத்தில் வழக்கு தொடுத்தது. மேலும் பள்ளிவாசல் வளாகத்தை கள ஆய்வு செய்யவும், ரேடார் ஆய்வு செய்யவும், வீடியோ பதிவு செய்யவும் நீதிமன்றத்தில் அனுமதி கோரி மனு தாக்கல் செய்யப்பட்டது. அந்த வளாகத்தை மீண்டும் இந்து தெய்வங்களிடம் ஒப்படைக்க வேண்டும் என்று வழக்கில் கோரப்பட்டது. 1991-ஆம் ஆண்டில் இந்துக்கள் 3 முக்கிய கோரிக்கைளுடன் வாராணாசி கீழமை நீதிமன்றத்தில் வழக்கு தொடுத்தனர். கோரிக்கைகள் பின்வருமாறு:
25 செப்டம்பர் 1998 அன்று, ஞானவாபி பள்ளிவாசல் வளாகத்தின் எந்த மதத்திற்கு சொந்தமாக இருந்தது என்பதை முதலில் முடிவு செய்ய வேண்டும் என்று வாரணாசி மாவட்ட நீதிமன்றம் உத்தரவிட்டது. மேலும் 1991-ஆம் ஆண்டின் வழிபாட்டுத் தலங்கள் சிறப்பு ஏற்பாடுகள் சட்டத்தின்படி, அயோத்தியை தவிர, பிற வழிபாட்டுத் தலங்கள் அனைத்தும் 15 ஆகஸ்டு 1947 அன்று இருந்த நிலையில் பராமரிக்கப்பட வேண்டும் என கூறப்பட்டுள்ளதால், சர்ச்சைக்குரிய இடமான ஞான வாபி கிணறு அல்லது பள்ளிவாசல், காசி விஸ்வநாதர் கோயிலின் ஒரு பகுதியாக இருந்ததா என்பதை முதலில் தீர்மானிக்க நடவடிக்கை வேண்டும் என வாரணாசி மாவட்ட நீதிமன்றம் முடிவு செய்தது. காசிவிஸ்வநாத் கோயிலுக்கு ஒரு பழங்கால வரலாறு இருப்பதாகவும், அது மக்களின் இந்து மத உணர்வுகளுடன் தொடர்புடையது என்றும் நீதிமன்றம் நம்பியது. எனவே இந்த சர்ச்சையை விரைவில் தீர்க்கப்பட வேண்டும் என்றும் கூறியது.
இந்த சர்ச்சைக்கு தீர்வு காண 2018-ஆம் ஆண்டில், ஞானவாபி பள்ளிவாசல் வளாகம் முழுவதையும் இந்தியத் தொல்லியல் துறை ஆய்வு செய்ய வேண்டும் என்று இந்து தரப்பு கோரியது. அதே நேரத்தில் முஸ்லிம்கள் ஞானவாபி பள்ளிவாசல் வளாகத்தில், காசி விஸ்வநாதர் கோயிலின் பகுதி இல்லை என மறுக்கின்றனர். வாரணாசி மாவட்ட நீதிமன்றம சர்சச்சைகுரிய இடத்தில் அகழாய்வு செய்ய தீர்ப்பு வழங்கியது. ஞான வாபி பள்ளிவாசலில் அகழாய்வு செய்வதற்கு அலகாபாத் உயர் நீதிமன்றம் தடை உத்தரவு பிறப்பித்தது. 20 ஆண்டுகளுக்குப் பிறகு, 2018-ஆம் ஆண்டில் மீண்டும் விசாரணை தொடங்கியது. ஆனால் முஸ்லீம் தரப்பு மீண்டும் தடை உத்தரவை பெற்றது.
ஞானவாபி பள்ளிவாசலின் மேற்கு சுவரில் இந்து தெய்வங்களில் சிற்பங்கள், இந்து கட்டிட அமைப்புகள் இருப்பதை இந்துக்கள் தரப்பில் நீதிமன்றத்தில் ஆதாரமாக சமர்ப்பிக்கப்பட்டுள்ளது.
வழக்கின் தரப்பினர்
ஞான வாபி பள்ளிவாசல் அறிவுக் கிணற்று வளாகம் குறிதது வாரணாசி மாவட்ட நீதிமன்றத்தில் தற்போது நடைபெற்று வரும் வழக்கில் மூன்று தரப்பினர் உள்ளனர். முதல் தரப்பு ஜோதிர்லிங்கமாக உள்ள சிவபெருமானின் நண்பராக நீதிமன்றத்தால் நியமிக்கப்பட்ட வழக்கறிஞர் விஜய் சங்கர் ரஸ்தோகி, காசி விஸ்வநாதர் சார்பாக வாதிடுகிறார். ஞானவாபி பள்ளிவாசல் தரப்பில் உத்தரப் பிரதேச மாநில சுன்னி மத்திய வக்ஃப் வாரியம் மற்றும் அஞ்சுமான் இந்தே ஜாமியா மஸ்ஜித் குழு வாதிடுகிறது. 16ஆம் நூற்றாண்டில் காசி கோயிலை இடித்து முகலாய மன்னர் ஔரங்கசீப்பால் இங்கு மசூதி கட்டப்பட்டது என்று கூறி உச்ச நீதிமன்றம், அலகாபாத் உயர் நீதிமன்றம் மற்றும் வாரணாசி நீதிமன்றங்களில் பல மனுக்கள் தாக்கல் செய்யப்பட்டுள்ளன.
வழக்கு
வாரணாசியில் உள்ள ஞானவாபி மசூதியில் கோயில் இருந்ததா என்பது குறித்து ஆய்வு செய்ய நீதிமன்றத்தால் நியமிக்கப்பட்ட வழக்கறிஞர்கள் குழு 14 மே 2022 அன்று (சனிக்கிழமை) முதல் நாள் கள ஆய்வுக்காக அங்கு சென்ற பிறகு இந்த விவகாரம் சர்ச்சையானது.
மே 6 மற்றும் 7ம் தேதிகளில் ஞானவாபி பள்ளிவாசலில் வீடியோ மூலம் கள ஆய்வு நடத்த வாரணாசி நீதிமன்றம் உத்தரவிட்டது. இசுலாமியர்கள் களப்பணி செய்வதை கடுமையாக எதிர்ப்பு தெரிவித்ததால் களப்பணி செய்யப்படவில்லை.
ஞானவாபி மசூதியில் நடைபெறும் ஆய்வுப்பணிகளுக்கு எதிராக இடைக்கால உத்தரவு பிறப்பிக்க இந்திய உச்ச நீதிமன்றம் மறுத்துவிட்டது. எனினும் இந்த வழக்கை விசாரணைக்கு பட்டியலிடுவதாக, தலைமை நீதிபதி தலைமையிலான அமர்வு தெரிவித்தது.
பின்னர் 2022, மே மாதம் 14, 15 மற்றும் 16 ஆகிய நாட்களில் ஞானவாபி பள்ளிவாசல் வளாகம் முழுவதும் வீடியோ மூலம் களப்பணி செய்யப்பட்டது.
20 மே 2022 - இந்திய உச்ச நீதிமன்றம் ஞானவாபி பள்ளிவாசல் வழக்கை, வாரணாசி கீழமை நீதிமன்றம் விசாரணை செய்வதற்கு பதிலாக வாரணாசி மாவட்ட நீதிமன்றம் விசாரணை செய்ய வேண்டும் என உத்தரவிட்டது.
12 செப்டம்பர் 2022 - வாரணாசி மாவட்ட நீதிமன்றம், 5 இந்துப் பெண்கள் தொடுத்த ஞானவாபி பள்ளிவாசல் வழக்கை விசாரணைக்கு எடுத்துக் கொள்ளலாம் எனத் தீர்ப்பு வழங்கியது.
14 அக்டோபர் - ஞானவாபி பள்ளிவாசல் வளாகத்தை ஆய்வு செய்தபோது கண்டெடுக்கப்பட்ட பொருள் சிவலிங்கமா அல்லது நீரூற்றா என்பதை கதிரியக்கக்கரிமக் காலக்கணிப்பு முறையில் அறிவியல்பூர்வமாக ஆய்வு செய்ய இந்தியத் தொல்லியல் துறைக்கு உத்தரவிடக் கோரிய மனுவை வாரணாசி மாவட்ட நீதிமன்றம் தள்ளுபடி செய்தது.
11 நவம்பர் 2022 - இந்திய உச்ச நீதிமன்றம் ஞானவாபி பள்ளிவாசலுக்கு மே 2022 வரை அளிக்கப்பட்ட பாதுகாப்பு அடுத்த உத்தரவு பிறப்பிக்கும் வரை நீட்டித்தது.
ஞானவாபி பள்ளிவாசலில் தொழுகைக்கு முன்பு கை, கால்களை கழுவும் ஒசுகானாவின் நடுவே சிவலிங்கம் இருப்பதாக செய்தி வெளியானதைத் தொடர்ந்து உச்ச நீதிமன்றத்தின் ஆணையின்படி மூடி முத்திரைப்பட்டதால், பள்ளிவாசல் நிர்வாகம் மாற்று வசதியை ஏற்படுத்தி தர ஆணையிடக் கோரி உச்ச நீதிமன்றத்தில் மனு தாக்கல் செய்தது. இந்த மனு குறித்து 21 ஏப்ரல் 2023 அன்று உச்ச நீதிமன்றம் விசாரணைக்கு எடுத்துக்கொள்கிறது.
18 மே 2023 - இந்திய உச்ச நீதிமன்றம் ஞானவாபி பள்ளிவாசலில் கிடைத்த சிவலிங்கம் போன்ற பொருளை கதிரியக்கக்கரிமக் காலக்கணிப்பு செய்வதற்கு இடைக்கால தடை விதித்து வழக்கை 19 மே 2023 தேதிக்கு ஒத்தி வைத்தது.
31 மே 2023- ஞானவாபி பள்ளிவாசலின் மேற்கு சுவரில் உள்ள சிருங்கார கௌரி உள்ளிட்ட தெய்வத் திருமேனிகளை இந்துக்கள் அன்றாடம் வழிபட அனுமதி கோரிய வழக்கில், முஸ்லிம் தரப்பின் ஆட்சேப மனுவை அலகாபாத் உயர் நீதிமன்றம் தள்ளுபடி செய்தது.
3 ஆகஸ்டு 2023 - ஞானவாபி பள்ளிவாசலுக்கு பாதிப்பு ஏற்படாதவாறு இந்தியத் தொல்லியல் ஆய்வகம் ஆய்வு செய்ய அலகாபாத் உயர் நீதிமன்றம் அனுமதி வழங்கியதை அடுத்து 4 ஆகஸ்டு 2023 முதல் ஆய்வுப் பணி தொடங்கியது.
கள ஆய்வு
காசி விஸ்வநாதர் கோயில் சுவரை ஒட்டி அமைந்த ஞானவாபி பள்ளிவாசல் வளாகத்தில் உள்ள இந்துக்கள் வணங்கும் சிவ லிங்கம், சிருங்கார கௌரி அம்மன், விநாயகர், நந்தி முதலிய சிலைகள் மற்றும் இந்துக் கட்டிட அமைப்புகளை வீடியோ மூலம் கள ஆய்வு மேற்கொள்ள நீதிமன்றம் ஒரு குழுவை அஜய் மிஸ்ரா எனும் வழக்கறிஞரை ஆணையாளராக நியமித்தது. இக்குழுவின் இந்துக்கள், இசுலாமியர்கள் சார்பில் பலர் இருந்தனர். 14, 15 மற்றும் 16 மே 2022 ஆகிய மூன்று நாட்களுக்கு கள ஆய்வு வாரணாசி நீதிமன்றம் நீதிமன்றம் அனுமதி வழங்கியது.
16 மே 2022 அன்று (செவ்வாய்க் கிழமை) அன்று நடைபெற்ற கள ஆய்வின் போது, இசுலாமியர்கள் தொழுகைக்கு முன்னர் உளூ (உடலைச் சுத்தம் செய்தல்) செய்யப் பயன்படும், சிறு செயற்கை குளத்தில் உள்ள நீரை வெளியேற்றி பார்க்கும் போது, அதில் பெரிய சிவ லிங்கம்  தெரியவந்தது. கள ஆய்வுப் பணியின் போது பார்த்த காட்சிகளை நீதிமன்றத்தில் தவிர வெளியே யாரும் சொல்லக்கூடாது என நீதிமன்றம் ஏற்கனவே அறிவித்து இருந்தது. ஆனால் அது சிவலிங்கம் அல்ல, செயற்கை நீரூற்று என முஸ்லிம் தரப்பினர் நிராகரித்துவிட்டனர். இருப்பினும் அப்பகுதியை அதிகாரிகள் முத்திரையிட்டு, சர்ச்சைகுரிய பகுதியில் யாரும் செல்லாதவாறு தடுப்புகள் வைத்து அடைத்தனர்.
பள்ளிவாசல் நிர்வாகம் தரப்பில் ஆஜரான வழக்கறிஞர் அபய் நாத் யாதவ், கள ஆய்வு செய்த ஆணையர் அஜய் மிஸ்ரா, நடுநிலையாக இல்லாமல், ஒருதலைப்பட்சமாக செயல்பட்டதாகவும், மேலும் பள்ளிவாசலில் சிவ லிங்கம் இருப்பதை ஊடகங்களுக்கு தெரிவித்ததால், அவர் மீது நடவடிக்கை எடுக்க வேண்டும் கோரியதை முன்னிட்டு, வாராணாசி நீதிமன்றம் களப்பணி ஆணையாளரான அஜய் மிஸ்ராவை அந்த பொறுப்பிலிருந்து நீக்கியது.
கள ஆய்வின் அறிக்கையை உதவி ஆணையர்களில் ஒருவரான விஷால் சிங் 19 மே 2022 அன்றைய தேதிக்குள் சமர்ப்பிக்க வேண்டும் என்று உத்தரவிட்டு, வழக்கை மே 20ம் தேதிக்கு ஒத்தி வைத்தார்.
முன்னதாக முத்திரை வைக்கப்பட்ட மசூதியின் ஒரு பகுதியிலுள்ள சிவலிங்கத்தை அளக்கவும், உளூ செய்யும் ஒசுகானாவை சுற்றியுள்ள சுவர்களை உடைக்கவும் இந்துக்கள் தரப்பில் அனுமதி கோரப்பட்டது. இதன் மீது மசூதி நிர்வாகிகளின் பதிலை பெற்ற பின் முடிவு எடுப்பதாக நீதிபதி தெரிவித்தார்.
வெளி இணைப்புகள்
பகுப்பு:காசி விஸ்வநாதர் கோயில் பகுப்பு:வாரணாசி மாவட்டம் பகுப்பு:வாரணாசி பகுப்பு:காசி விஸ்வநாதர் கோயில்-ஞானவாபி பள்ளிவாசல் வழக்கு பகுப்பு:இந்தியாவில் வழக்குகள்
இரகுநாத கிழவன்
thumb|கிழவன் சேதுபதி ஸ்ரீமான் ஹிரன்யகிரப இராஜ முத்து விஜய இரகுநாத இராஜ இரகுநாத தேவ கிழவன் சேதுபதி. (1671–1710) என்பவர் இராமநாதபுரத்தின் அரசனாவார் இவர் 1673 முதல் 1708 வரை ஆட்சி செய்தார். இராமநாதபுர சிற்றரசை வளர்த்து ஒரு சக்திவாய்ந்த இராஜ்யமாக மாற்றினார். அவர் ருஷ்டம் கானின் கொடுங்கோலிலிருந்து மதுரை நாயக்கரை காப்பாற்றினார், மேலும் தஞ்சாவூர் மன்னருக்கு எதிராக தொடர் போர்களில் ஈடுபட்டு வெற்றி பெற்றார்.
இரகுநாத கிழவன்சேதுபதி வாழ்க்கை
இவர் கள்ளர் குலத்து பெண் ஒருவரை காதலித்து பின்னர் அவரை திருமணம் புரிந்தார், பின்னர் தன் மனைவியின் சகோதரரை புதுக்கோட்டையின் தொண்டைமானாக அறிவித்தார். இரகுநாத தொண்டைமான் அவரை முன்னாள் சிவந்தெழுந்த பல்லவராயர்க்கு பதிலாக மாற்றினார், பின்னர் இரகுநாத தொண்டைமான் புதுக்கோட்டையில் தொண்டைமான் வம்சத்தை உருவாக்க முயன்றார்.
இரகுநாத கிழவன்சேதுபதி செப்பேடுகள்
சுந்தரபாண்டியன் பட்டணம் செப்பேடு புதுக்கோட்டைச் செப்பேடு,  இராசசிங்கமங்கலம் செப்பேடு போன்றவைகள் இரகுநாத கிழவன்சேதுபதி வாழ்க்கையினை தெளிவாக விளக்குகிறது. அவரது கோவில் கொடை,ஆட்சி முறை போன்றவற்றை அறியலாம்.
சுந்தரபாண்டியன் பட்டணம் செப்பேடு
இருக்கும் இடம்: அரசு அருங்காட்சியகம், எழும்பூர் சென்னை. அரசர்         : சேதுபதி இரகுநாத தேவர் காலம்        :06-01-1684
அமைப்பும் செய்தியும்
பிற்காலப் பாண்டிய மன்னர்களில் ஒருவரான சுந்தரபாண்டியன் பெயரில் இவ்வூர் அமைந்துள்ளது. சேதுநாட்டின் வட பகுதியில் கடற்கரையில் உள்ள ஊர். இப்பொழுது இராமநாதபுரம் மாவட்டம், திருவாடானை வட்டத்தில் அமைந்துள்ளது. சேதுபதி அரசரால் சுந்தரபாண்டியன் பட்டணத்தில் உள்ள அக்கிரகாரம், மடம், ஏகாம்பரநாதர் கோயில் பூசை ஆகியவற்றிற்காக எட்டுக் கிராமங்களைக் கொடையாக அளிக்கப்பட்ட செய்தி செப்பேட்டில் பொறிக்கப்பட்டுள்ளது. அவை சுந்தரபாண்டியன் பட்டணம், கொந்தளன் கோட்டை, பொன்னுக்கு மீண்டான். சிறுகவயல், கரிசல்குளம், எட்டிசேரி, மருங்கூர், உடையநாத சமுத்திரம் என்பன. அவ்வூர்கள் அஞ்சு கோட்டைப்பற்றில் இருந்தன. புல்லூர், மருதூர் என்ற இரு ஊர்கள் அக்கிரகாரத்திற்கு வழங்கப்பட்டன. இரு ஊர்களுக்கும் விரிவாக எல்லைகள் கூறப்பட்டுள்ளன.
புதுக்கோட்டைச் செப்பேடு
இருக்கும் இடம்:மதுரை மாவட்ட நீதிமன்றம் அரசர்        :இரகுநாத சேதுபதி காத்த தேவர் காலம்        :18-05-1684 அளவு        :26.5 செ.மீ. ஒ 21.5 செ.மீ.
அமைப்பும் செய்தியும்
இச்செப்பேட்டின் மூலப்படி கிடைக்கவில்லை. எழுத்துக்கள் சரியாக எழுதப்பெறவில்லை என்று இதன் பதிப்பாசரியர் கூறியுள்ளார். இரகுநாத சேதுபதி 18-05-1684 அன்று அமாவாசைப் புண்ணிய நாளன்று தென்னாலை நாட்டில் வளுவாப்பிரி விசுவேசுவரருக்கும் அகிலாண்ட ஈசுவரி அம்மனுக்கும் காளையார் கோயில் சீமையில் தென்னாலை நாட்டில் அரிசிலையாற்றுப் பாய்ச்சலில் புதுக்கோட்டை, கள்ளிகுடி. எடையன் வயல் ஆகிய மூன்று கிராமங்களைக் கொடையாகக் கொடுத்ததை இச்செப்பேடு கூறுகிறது. புதுக்கோட்டையின் எல்லை: கிழக்கு எல்லை கள்ளன்குடிக் கண்மாய், தெற்கு எல்லை கோங்கிவயல் கண்மாய் தென்கரை மேற்கு எல்லை ஈகரை ஆங்கல் வடக்கு எல்லை திருமணக் குளக்கால். கள்ளிக்குடி எல்லை: கிழக்கு எல்லை: திருமணக் கண்மாய் காஞ்சிரயடிப் பொட்டல் தெற்கு எல்லை கொரேம்பல்: மேற்கு எல்லை புதுக்கோட்டைப்புரவு: வடக்கு எல்லை திருமணக் குளக்கால். இச்செப்பேட்டு வாசகம் எழுதியவர் தர்மராசப் பிள்ளை மகன் இராயசம் சொக்குப் பிள்ளை. அந்நகல்படி செப்பேட்டு வாசகம் பொறித்தவர் உத்தரகோசமங்கையிலிருக்கும் வீரனாசாரி மகன் அதிவீரனாசாரி என்பவராவார்.
இராசசிங்கமங்கலம் செப்பேடு
இருக்கும் இடம்:தமிழ்நாடு அரசு தொல்பொருள் ஆய்வுத்துறை அருங்காட்சியகம், இராமநாதபுரம். அரசர்         :இரகுநாத தேவார் காலம்         :02-01-1688 அளவு         :23 செ.மீ. ஒ 13 செ.மீ.
அமைப்பும் செய்தியும்
இச்செப்பேட்டில் உள்ள துளையில்லாத அழகிய கைப்பிடியில் பீடமொன்றில் திரிசூலம் வரையப்பட்டுள்ளது. அதன்கீழ் உமங்கலக் குறியுள்ளது. இரண்டாம் பக்கத்தில் சேதுபதி என்று தெலுங்கில் எழுதப்பட்டுள்ளது. கிழவன் சேதுபதி என்னும் ரகுநாத தேவர் இராசசிங்க மங்கலம் என்னும் இராசசிங்க மங்கலத்தில் சிலுக வயல் என்னும் பகுதியை இராமேசுவரம் இராமநாதசுவாமிக்குக் கொடையாக அளித்தார். இராச சிங்க மங்கலம் குளப்பாசனத்தில் வடக்கு எல்லை புல்லமடை, மேற்கு எல்லை குளம், கிழக்கு எல்லை நாலுமடை இவற்றிற்குட்பட்ட நிலம் எவ்வளவு உண்டோ அவ்வளவையும் அளித்தார் இக்கொடை நிலத்திற்கு நீர்பாயும் மடைகளுக்கு இராமநாதமடை என்று பெயர் வைத்திருப்பது சிறப்புமிக்கதாகும். இந்நிலத்திற்கு இப்போது உள்ள பள்வரி பலவரி செம்புவாரி களஞ்சியவரி, வண்டிக்கிடாய், கொட்டிய எருது போன்ற வரிகளையும், எதிர்காலத்தில் உண்டாகும் வரிகளையும் அளிக்கத் தேவையில்லை என்று ஆணை பிறப்பிக்கப்பட்டுள்ளது. இக்கொடை இராமேசுவரம் கோயில் காரியக்காரர் இராமநாத பண்டாரம் அவர்கள் வசம் அளிக்கப்பட்டது. இந்நிலத்தின் வருவாயிலிருந்து இராமேசுவரம் இராமநாத சுவாமிக்கு திருமுழுக்குச் செய்ய வேண்டும் என்று கூறப்பட்டுள்ளது.
மேற்கோள்கள்
பகுப்பு:1710 இறப்புகள் பகுப்பு:இராமநாதபுர சேதுபதிகள் பகுப்பு:1671 பிறப்புகள்
ஜார்ஜ் பூத்
ஜார்ஜ் பூத் (George Booth , பிறப்பு: 1767, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1798-1804 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் பூத் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1767 பிறப்புகள் பகுப்பு:மிடில்செக்ஸ் துடுப்பாட்டக்காரர்கள்
யெவ்கேனி கிரினோவ்
யெவ்கனி இலியோனிதோவிச் கிரினோவ் (Yevgeny Leonidovich Krinov, Евгений Леонидович Кринов, 3 மார்ச்சு 1906 - 2 ஜனவரி 1984), ஒரு சோவியத், உருசிய வானியலாளரும் புவியியலாளரும் ஆவார். இவர் உருசியப் பேரரசின் தாம்போவ் ஆட்சிப் பிரிவின் மோர்ழ்சான்சுகி மாவட்டத்தில்  அமைந்த ஒத்யாசி எனும் ஊரில் பிறந்தார். இவர் பெயர்பெற்ற விண்கல் ஆய்வாளர் ஆவார்; 1966 இல் கண்டறியப்பட்ட கிரினோவைட் கனிமம் இவரது நினைவாகப் பெயர் இடப்பட்டுள்ளது.
அறிவியல் பணிகள்
இவர் 1926 முதல் 1930 வரை அறிவியல் கல்விக்கழக கனிம அருங்காட்சியத்தின் விண்கல் பிரிவில் பணியாற்றினார். இந்த காலகட்டத்தில் இவர் துங்குழ்சுகா நிகழ்வு குறித்து இலியோனிது குலிக் அவர்களின் மேற்பார்வையின் கீழ் ஆய்வு செய்தார். இவர் 1929 முதல் 1930 வரையிலான துங்குழ்சுகா தேட்ட்த்தில் வானியலாளராக பங்கேற்றார். இந்த்த் தேட்ட்த் தரவுகளை வைத்து இவர் உருசிய மொழியில் ஒரு தனிவரைவு நூலை 1949 இல் எழுதினார். இந்நூலின் பெயர் துங்குழ்சுகா விண்கல் கனிமம் என்பதாகும்.
இடர்தரும் நைட்டிரேட் படலங்களை நீக்க, இவர் 1975 ஆம் ஆண்டில், குலிக்கின் 1938 தேட்டம் முதல் துங்குழ்சுகா நிகழ்வு வரையிலான ஒளிப்பட எதிர்நகல்களை எரித்துவிட்டார். என்றாலும் அவற்றின் நேர்நகல்கள் ஆய்வுக்காக தோம்சுக் நகரில் காப்பாக வைக்கப்பட்டுள்ளன.
வெளி இணைப்புகள்
பகுப்பு:1906 பிறப்புகள் பகுப்பு:1984 இறப்புகள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:உருசிய நிலவியலாளர்கள் பகுப்பு:சோவியத் நிலவியலாளர்கள்
வியட்னாமிய விக்கிப்பீடியா
வியட்னாமிய விக்கிப்பீடியா, விக்கிப்பீடிய கலைக் களஞ்சியத்தின் வியட்னாமிய மொழி பதிப்பு ஆகும்.2002 நவம்பர் மாதத்தில் இது தொடங்கப்பட்டது. செப்டம்பர் மாதம் 2009ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி எட்டாவது இடத்தில் இருக்கும் வியட்னாமிய விக்கியில் இன்று வரை மொத்தம் கட்டுரைகள் உள்ளன. இதில் உள்ள கட்டுரைகளில், ஏறக்குறைய 5% கட்டுரைகள் தானியங்கிகளின் மூலம் உருவாக்கப்பட்ட குறுங்கட்டுரைகளாகும்.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
மோகல்வாடி ஊராட்சி
மோகல்வாடி ஊராட்சி (Mogalvadi Gram Panchayat), தமிழ்நாட்டின் செங்கல்பட்டு மாவட்டத்தில் உள்ள அச்சரப்பாக்கம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 918 ஆகும். இவர்களில் பெண்கள் 456 பேரும் ஆண்கள் 462 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரேத பரிசோதனை வேதியியல்
பிரேத பரிசோதனை வேதியியல்  நெக்ராே வேதியியல் அல்லது மரண வேதியியல் என்றும் அழைக்கப்படுகிறது. இது வேதியியலின் ஒரு பிாிவாகும். இதில்  ஒரு இறந்த உயிரினத்தின் வேதி அமைப்புகள், வினைகள், செயல்முறைகள் மற்றும் அளவுருக்கள் விசாரணை செய்யப்படுகிறது. பிரேத பரிசோதனை வேதியியல் தடயவியல் நோயியலில் ஒரு முக்கியமான பங்கு வகிக்கிறது. கண்விழிக்குழியிலுள்ள பளிங்கியலான திண் நீர்மம், மூளை முதுகுத் தண்டுநீர், இரத்தம் மற்றும் சிறுநீர் ஆகியவற்றின் உயிர்வேதியியல் பகுப்பாய்வானது மரணத்திற்கான காரணம் தீர்மானித்தல் அல்லது தடயவியல் வழக்குகளில் அதிக முக்கியத்துவம் வாய்ந்தது.
திண்மம்
திண்மம் என்னும் தலைப்பில் உள்ள கட்டுரைகள்:
மில்ரோய் பெர்னாண்டோ
மில்ரோய் பெர்னான்டோ (Milroy Fernando, பிறப்பு: செப்டம்பர் 9, 1944),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில்  புத்தளம்  மாவட்டத்திலிருந்து மக்களால் தெரிவு செய்யப்பட்ட உறுப்பினர். சமூகசேவைகள் அமைச்சரான இவர் சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
புதிய வீதி, வன்னப்புவையில் வசிக்கும் இவர் ரோமன் கத்தோலிக்கமதத்தைச் சேர்ந்தவர், தொழிலதிபர்.
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
கேரள சம்பர்க் கிராந்தி விரைவுவண்டி
கேரள சம்பர்க் கிராந்தி விரைவுவண்டி, இந்திய இரயில்வேயின் கட்டுப்பாட்டில் இயங்குகிறது. இது சண்டிகர் சந்திப்புக்கும், திருவனந்தபுரம் கொச்சுவேலிக்கும் இடையே இயக்கப்படுகிறது.
சான்றுகள்
பகுப்பு:இந்திய விரைவுவண்டிகள்
யூத சமயத்தில் பெண்கள்
யூத சமயத்தில் பெண்களின் பங்கு எபிரேய வேதாகமம், யூத மத குருமார்களின் வாய்வழி சட்டங்கள், பழக்கவழக்கம் மற்றும் பண்பாட்டுக் காரணிகளால் தீர்மானிக்கப்படுகிறது. எபிரேய பைபிள் மற்றும் தல்மூத் போன்ற யூத இலக்கியங்கள் பெண்கள் குறித்து பல முன்மாதிரிகளைக் குறிப்பிட்டாலும், யூத மதச் சட்டம் பெண்களை வெவ்வேறு சூழ்நிலைகளில் வித்தியாசமாக நடத்துகிறது. ஐக்கிய அமெரிக்க நாட்டின் பியூ ஆய்வு மையத்தின் 2017ஆம் ஆண்டின் அறிக்கையின் படி உலகளாவிய யூத மக்கள் தொகையில், பெண்கள் 52% விழுக்காட்டிற்கு மேல் உள்ளனர்.
பாலினம், யூதக் குடும்ப வரிசையில் தாக்கத்தை ஏற்படுத்துகிறது: பாரம்பரிய யூத சமயத்தில், வாரிசுகள் ஒரு தாயின் மூலம் கடத்தப்படுகிறது. இருப்பினும் தந்தை, மகன்கள் மற்றும் மகள்களை விவரிக்க தோரா பயன்படுத்தப்படுகிறது. எடுத்துக்காட்டு: "தீனா, யாக்கோபின் மகள்".
பெண்களின் சமய வாழ்க்கை
பெண்களின் பிரார்த்தனை குழுக்களின் எழுச்சியால், இடைக்காலத்தில் யூத சமயப் பெண்களுக்கு தோரா நூல் கற்பிப்பதற்கு எதிரான தடைகள் தளர்த்தப்பட்டது. எபிரேயம் மொழியில் வழிபாட்டு முறைகளை எவ்வாறு மேற்கொள்ள வேண்டும் என பெண்கள் கற்றுக்கொண்டதால், பெண்கள் வெளிப்படையாக தொழுகைக் கூடங்களில் பங்கேற்றனர்.
ஜான் போக்கரின் கூற்றுப்படி, பாரம்பரியமாக, யூதர்கள் "ஆண்களும் பெண்களும் தனித்தனியாக பிரார்த்தனை செய்கிறார்கள். இது பழங்காலத்தில் பெண்கள் தொழுகைக் கூடத்தின் இரண்டாவது பிரகாரம் வரை மட்டுமே செல்ல முடியும். பெரும்பாலான ஜெப ஆலயங்களில், பெண்களுக்கு தனி இடம் வழங்கப்பட்டது. சில ஜெப ஆலயங்களில் பெண்களுக்கு என தனி மாடம்  இருந்தது. In most synagogues, the women were given their own section, most likely a balcony; some synagogues had a separate building.
மிஷ்னா மற்றும் தல்மூத்தில் கூறியபடி, மத குருமார்கள் தொழுகைக் கூடங்களில் ஆண்களிடமிருந்து, பெண்களை தனியே பிரித்து வைத்தனர். ஒரு பெண்ணின் உடல் தோற்றம், தொழுகையின் போது ஆண்களின் கவனத்தை சிதறடித்து, தூய்மையற்ற எண்ணங்களை ஏற்படுத்தும் என்பதே இதன் பின்னணி ஆகும்.[34] யூத மதகுருமார்களின் இந்த விளக்கத்தின் காரணமாக, ஜெப ஆலயத்தில் பெண்களின் பங்கை மட்டுப்படுத்தப்பட்டதாகவும், சில சமயங்களில் இல்லாததாகவும் பார்த்துள்ளனர். இருப்பினும் ஜெப ஆலயத்திலும், சமூகத்திலும் பெண்களுக்கு உண்மையில் பெரிய பங்கு இருப்பதாக சமீபத்திய யூத சமூக ஆராய்ச்சிகள் காட்டுகிறது. பொதுவாக சப்பாத் மற்றும் விடுமுறை நாட்களில் பெண்கள் ஜெப ஆலயத்திற்கு செல்வார்கள்.
ஜெப ஆலயத்தில் பெண்களின் தங்கள் இடத்தைப் பொறுத்து, ஆண்களைப் போன்றே அதே சேவையை பெண்களும் பின்பற்றலாம் அல்லது அவர்கள் தங்கள் சொந்த சேவைகளை நடத்தலாம். ஜெப ஆலயங்கள் பெரியதாக இருந்ததால், சத்தமாக பிரார்த்தனைப் பாடல்கள் பாட ஒரு கேன்டூர் நியமிக்கப்பட்டிருப்பர். சப்பாத் மற்றும் விடுமுறை நாட்களில் பெண்கள் ஜெப ஆலய சேவைகளில் கலந்து கொண்டனர். பதினோராம் நூற்றாண்டின் தொடக்கத்தில், பெண்கள் ஜெப ஆலயம் மற்றும் அதன் சடங்குகளில் அதிக ஈடுபாடு கொண்டனர். பதின்மூன்றாம் நூற்றாண்டின் தொடக்கத்தில் ஜெப ஆலயங்களில் பெண்கள், ஆண்களிலிருந்து தனித்தனியாக அமர்ந்திருப்பது வழக்கமாகிவிட்டது.[36] பெண்களின் முக்கிய வேலைகளில் ஒன்று ஜெப ஆலயக் கட்டிடத்தை அழகுபடுத்துவது. தோரா பேழை, திரைச்சீலைகள் மற்றும் தோரா நூலை வைப்பதற்கான துணிப்பைகளை பெண்கள் தைத்து இன்று பிழைத்து வருகின்றனர். ஜெப ஆலயம் பெண்கள் மற்றும் ஆண்கள் வழிபாடு செய்யும் இடமாகவும், சந்திக்கும் இடமாகவும், கற்றல் மற்றும் சமூக நடவடிக்கைகளுக்கான இடமாக விளங்கியது.
தெய்வீக இருப்பு மற்றும் மனித-தெய்வீக உறவின் செச்சினா மற்றும் பெண் அம்சங்களை வலியுறுத்தும் கபலாவின் எழுச்சியால் திருமணத்தை ஒரு குடிமை ஒப்பந்தம் அல்லாமல் கூட்டாளர்களிடையே புனித உடன்படிக்கையாகக் கருதியது. கபலாலிஸ்டுகள் மாதவிடாய் நிகழ்வை மாதவிடாயின் பேய் அல்லது பாவ குணத்தின் வெளிப்பாடாக விளக்கினர். இந்த மாற்றங்களோடு கூடுதலான பயபக்திக் கட்டுப்பாடுகள், அடக்கமான உடைக்கு அதிக தேவைகள் மற்றும் மாதவிடாய் காலத்தில் அதிக கட்டுப்பாடுகள் ஆகியவை அடங்கும். அதே நேரத்தில், பெண்மையை எதிர்மறையான வெளிச்சத்தில் சித்தரிக்கும் தத்துவம் மற்றும் மிட்ராஷ் (Midrash) விளக்கங்கள் அதிகரித்தன. இது பொருளுக்கும், ஆவிக்கும் இடையிலான இருமையை வலியுறுத்துகிறது. இதில் பெண்ணியம் எதிர்மறையாக பூமி மற்றும் பொருளுடன் தொடர்புடையது.[39] புறஜாதி சமூகம், யூத சமூகத்தின் மீது எதிர்மறையான தாக்கத்தை ஏற்படுத்துவதாகவும் கருதப்பட்டது.
1492ல் ஸ்பெயினிலிருந்து யூதர்கள் வெளியேற்றப்பட்ட பிறகு, கத்தோலிக்க உலகில் யூத சடங்கு மற்றும் பாரம்பரியத்தின் ஒரே ஆதாரமாக பெண்கள் விளங்கினார்கள். மறைவான யூதப் பெண்கள் தங்கள் சொந்த விலங்குகளை அறுப்பார்கள் மற்றும் யூத உணவுச் சட்டங்கள் மற்றும் வாழ்க்கைச் சுழற்சி சடங்குகளை சந்தேகத்திற்கு இடமின்றி முடிந்தவரை கடைப்பிடிப்பதை உறுதிசெய்தனர். எப்போதாவது, இந்த பெண்கள் சப்பாத்தை கௌரவிப்பதற்காக மெழுகுவர்த்திகளை ஏற்றி வைப்பது அல்லது பன்றி இறைச்சியை அவர்களுக்கு வழங்கும்போது சாப்பிட மறுப்பது போன்ற சந்தேகத்திற்குரிய நடத்தைக்காக விசாரணை அதிகாரிகளால் வழக்குத் தொடரப்பட்டது. மறைவான-யூத ஆண்களை குறி வைத்தபடியே, இந்த விசாரணை மறைவான-யூத பெண்களையும் குறிவைத்தது. ஏனெனில் பெண்கள் யூத பாரம்பரியத்தை நிலைநிறுத்துவதாக குற்றம் சாட்டப்பட்டனர்.
இல்லற வாழ்க்கை
திருமணம், குடும்ப வன்முறை மற்றும் விவாகரத்து குறித்தான விதிமுறைகள் இடைக்கால உலகின் யூத குருமார்களால் விவாதிக்கப்பட்டவைகள் ஆகும். யூத மதத்தில் திருமணம் ஒரு முக்கியமான நிகழ்வாகும். எபிரேய மொழியில் மனைவியும், தாயும் வீட்டின் பிரதானமானவர்கள் என்று கூறுகிறது. பாரம்பரிய யூத சமயதத்தில் வீட்டில் பெண், குடும்பம் மற்றும் வீட்டுக் கடமைகளில் ஈடுபடுகிறார்.
அஷ்கெனாசிக் யூதர்களிடையே பலதார மணம் செய்வதைத் தடைசெய்யும் ரபீனு கெர்சோம் ஒரு ரபினிக் ஆணையை (தக்கனா) வெளியிட்டார். அந்த நேரத்தில், செபார்டிக் மற்றும் மிஸ்ராஹி யூதர்கள் தடையின் செல்லுபடியை அங்கீகரிக்கவில்லை.
விவாகரத்தை கட்டாயப்படுத்துவதற்கு யூத குருமார்கள் நீதிமன்றத்தில் மனு தாக்கல் செய்ய பெண்களுக்கு உதவும் சட்ட வழிமுறைகளை யூத சட்ட வல்லுநர்கள் (ரபி) நிறுவினர். பயண வியாபாரிகளை மணந்த பெண்கள், மூன்று ஆண்டுகளுக்குள் கணவன் திரும்பி வராத பட்சத்தில் ஒரு பெண் ஆதரவற்றவள் எனக்கருதப்படுவதை அப்பெண் வேறு திருமணம் செய்து கொள்ளலாம்.
குடும்ப வன்முறை மீதான தடைகளுக்கு யூத சமயச் சட்ட வல்லுநர்கள் (ரபிக்கள்) விதிமுறைகள் நிறுவி கடுமையாக்கினர். ரபி பெரெட்ஸ் பென் எலியா, "தங்கள் மனைவிகளை அடிக்க கைகளை உயர்த்தும் இஸ்ரவேல் புத்திரர்களைப் பற்றி எங்கள் மக்களின் மகள்களின் கூக்குரல் கேட்கப்பட்டது. ஆனால் கணவனுக்கு மனைவியை அடிக்கும் அதிகாரம் யார் கொடுத்தது?" ரபி ரோதன்பெர்க்கின் மீர், "இவ்வாறு நடந்துகொள்வது புறஜாதிகளின் வழி, ஆனால் எந்த யூதரும் அவ்வாறு செய்யக்கூடாது என்றும், அவ்வாறு செய்தவர்களை சொர்க்கம் தடைசெய்கிறது. மேலும் தன் மனைவியை அடிப்பவன் வெளியேற்றப்படுவான், தடை செய்யப்படுவான் மற்றும் அடிக்கப்படுவான்" என்று தீர்ப்பளித்தார். ரோத்தன்பெர்க்கின், அடிபட்ட மனைவி, கணவனை விவாகரத்து செய்ய கட்டாயப்படுத்த ரப்பினிக்கல் நீதிமன்றத்தில் மனு தாக்கல் செய்யலாம் என்றும், வழக்கமான கேதுபா பணத்தின் மேல் அவருக்கு ஒரு பண அபராதம் விதிக்கப்படும் என்றும் தீர்ப்பளித்தார். மனைவியை அடிப்பது சட்டப்பூர்வமாக அனுமதிக்கப்பட்ட மற்றும் வழக்கமான சமூகங்களின் மத்தியில் இந்த தீர்ப்புகள் நிகழ்ந்தன.
கல்வி
யூதப் பெண்களுக்கு குறைந்த கல்வியே இருந்தது. அவர்கள் படிக்கவும், எழுதவும், குடும்பம் நடத்தவும் கற்பிக்கப்பட்டனர். உணவு சமைப்பதே பெண்களின் முக்கிய வேலையாக இருப்பினும், யூத மதச் சட்டத்தில் பெண்களுக்கு சில கல்வியும் அவர்களுக்கு வழங்கப்பட்டது. கிறிஸ்தவ மற்றும் யூத பெண்கள் இருவரும் வீட்டில் கல்வி கற்றனர். கிறிஸ்தவப் பெண்களுக்கு ஆண் அல்லது பெண் ஆசிரியராக இருந்தாலும், பெரும்பாலான யூதப் பெண்களுக்கு ஒரு பெண் ஆசிரியர் இருந்தார். உயர் கல்வி கற்பது யூதப் பெண்களிடையே அரிதாக இருந்தது. முஸ்லீம்களின் கட்டுப்பாட்டில் உள்ள நாடுகளில் வாழும் யூதப் பெண்களுக்கு அதிக கல்வி ஆதாரங்கள் உள்ளன. உதாரணமாக மத்திய கிழக்கு நாடுகளில் யூதப் பெண்களின் கல்வியறிவு உள்ளது.
பல பெண்கள் தங்கள் கணவர்களுக்கு வணிகத்தில் உதவுவதற்கு அல்லது சொந்தமாக நடத்துவதற்கு போதுமான கல்வியைப் பெற்றனர். யூதப் பெண்கள் ஐரோப்பா முழுவதிலும் உள்ள கிறிஸ்தவப் பெண்களுக்கு கடன் கொடுத்ததாகத் தெரிகிறது. பெண்கள் நகலெடுப்பவர்கள், மருத்துவச்சிகள், சுழற்பந்து வீச்சாளர்கள் மற்றும் நெசவாளர்களாகவும் இருந்தனர்.
மேற்கோள்கள்
பகுப்பு:பெண்ணியம் பகுப்பு:யூதம் பகுப்பு:யூதர்கள்
பெட்டமுகலாளம்
பெட்டமுகலாளம் ( Bettamugulalam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் பெட்டமுகலாளம் ஊராட்சிக்கு உட்பட்டது. இங்குள்ள மலையும் பெட்டமுகலாளம் என்று அழைக்கபடுகிறது.
பெயராய்வு
பெட்ட என்ற கன்னடச் சொல்லுக்கு மலை என்பது பொருளாகும். முகுலாளம் என்றால் மிகவும் ஆழமான பகுதி என்பதாகும். இது ஒரு மலைக் கிராமம் ஆகும். மலைமேல் இருந்து ஆழமான பகுதியைக் காண முடிவதால் இப்பெயரைப் பெற்றிருக்கலாம் என்கிறார்  கோ. சீனிவாசன்.
அமைவிடம்
இந்த ஊர் தேன்கனிக்கோட்டையிலிருந்து சுமார் 40 கிலோமீட்டர் தொலைவிலும், மாவட்டத் தலைநகரான கிருஷ்ணகிரியில் இருந்து 47 கி.மீ. தொலைவிலும், மாரண்டஅள்ளியில் இருந்து 15 கி.மீ தொலைவிலும்,  மாநிலத் தலைநகரான சென்னையில் இருந்து 309 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். அருகில் உள்ள தொடர்வண்டி நிலையம் 16 கி.மீ தொலைவில் உள்ள மாரண்டஅள்ளி தெடருந்து நிலையம் ஆகும்.
பெருங்கற்காலச் சின்னங்கள்
பெட்டமுகலாளத்தில் இருந்து சுமார் ஆறு கிலோமீட்டர் தொலைவில் பாண்டுரார் பாறை என்றும் பாண்டுரார் குண்டு என்றும் பாண்டவர் கோயில் என்று அழைக்கப்படும் இடத்தில் அடர்ந்த வனப்பகுதியில் பெருங்கற்கால ஈமச் சின்னங்களில் ஒரு வகையான கல்வட்டங்கள், கல்திட்டைகள் போன்றவை உள்ளன.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
நைன்பூர்
நைன்பூர் என்பது இந்தியாவின் மத்தியப் பிரதேச மாநிலத்தின் மண்ட்லா மாவட்டத்தில் உள்ள ஒரு நகரம் மற்றும் நகராட்சி மன்றமாகும்.
புவியியல்
நைன்பூர் 22.43 ° வடக்கு 80.12 ° கிழக்கு என்ற புவியியல் இருப்பிடத்தில், 447 மீற்றர் (1,467 அடி) உயரத்தில் அமைந்துள்ளது. இந்த நகரம் 10.5 கிமீ 2 (4.1 சதுர மைல்) பரப்பளவைக் கொண்டது. நைன்பூர் நாட்டின் முழுமையான மையத்தில் அமைந்துள்ளது. இது சாகோர், தன்வார் என்ற இரண்டு நதிகளால் சூழப்பட்டுள்ளது. இந்த நகரத்தில் ரயில்வே தலாப் என்ற ஏரி அமைந்துள்ளது. இது மாண்ட்லா மாவட்டத்தின் மிக அழகான நகரமாகும். மேலும் இது சத்புரா மலைகளில் அமைந்துள்ள நகரங்களில் ஒன்றாகும்.
காலநிலை
பெரிய இந்திய பீடபூமியின் வழக்கமான வெப்பமான மற்றும் வறண்ட காலநிலையை இந்த நகரம் கொண்டுள்ளது. கோடைகாலத்தில் நைன்பூரின் சராசரி வெப்பநிலை 44 பாகை செல்சியஸ் வரை இருக்கும். குளிர்கால சராசரி வெப்பநிலை 15 பாகை செல்சியஸ் ஆக காணப்படும். சூலை முதல் செப்டம்பர் மாதங்கள் தென்மேற்கு பருவமழை தொடங்குவதால் பலத்த மழை பெய்யும். அக்டோபர் முதல் மார்ச் வரையிலான காலப் பகுதி குளிர்காலமாகும்.
மக்கள் வகைப்பாடு
2001 ஆம் ஆண்டின் இந்திய மக்கட் தொகை கணக்கெடுப்பின்படி நைன்பூரில் மக்கட் தொகை ஏறத்தாழ 26,000 ஆகும். மொத்த மக்கட் தொகையில் ஆண்கள் 51% வீதமாகவும், பெண்கள் 49% வீதமாகவும் உள்ளனர். நைன்பூரின் சராசரி கல்வியறிவு விகிதம் 75% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 81% வீதமாகவும், பெண்களின் கல்வியறிவு 68% வீதமாகவும் இருந்தது. நைன்பூரின் மக்கட் தொகையில் 12% வீதமானோர் ஆறு வயதிற்கு உட்பட்டவர்கள் ஆவார்கள்.
நிர்வாகம்
நைன்பூர் தெஹ்ஸில் ஒன்றாகும். இந்த நகரம் நைன்பூர் நகராட்சியால் நிர்வகிக்கப்படுகின்றது. மேலும் நகரம் 15 வார்டுகளாக பிரிக்கப்பட்டுள்ளது. ஒவ்வொரு வார்டையும் ஒரு வார்டு உறுப்பினர் பிரதிநிதித்துவப்படுத்துகிறார். வார்டு உறுப்பினர் பார்ஷாத் என்று அழைக்கப்படுகிறார். இந்த 15 உறுப்பினர்கள் நகர சபையை உருவாக்கி,  நகராட்சி மன்றத் தலைவரைத் தேர்ந்தெடுக்கின்றனர். நகராட்சி மன்றத்தில் இரண்டு பரிந்துரைக்கப்பட்ட உறுப்பினர்கள் உள்ளனர்.
போக்குவரத்து
நைன்பூர் சந்தி குறுகிய பாதை ( 2 அடி 6 அங்குலம் ( 762 மிமீ ) ரயில் மையமாக இருந்தது. இது ஜபல்பூரின் வடக்கே 110 கிலோ மீற்றரிலும், பாலகாட் தெற்கே 76 கிலோ மீற்றரிலும், கிழக்கில் மாண்ட்லா 50 கிலோ மீற்றரிலும், மற்றும் மேற்கில் சிந்த்வாரா 150 கிலோ மீற்றரிலும் அமைந்துள்ளன. இது சிண்ட்வாரா மற்றும் கோண்டியா வழியாக நாக்பூருடன் இணைக்கப்பட்டுள்ளது. இது சமீபத்திய பாதை மாற்ற திட்டத்திற்கு முன்பு ஆசியாவின் மிகப்பெரிய குறுகிய பாதை ரயில் சந்தியாக திகழ்ந்தது. தற்போது அனைத்து தடங்களும் கட்டுமானத்தின் வெவ்வேறு கட்டங்களில் பாதையளவு மாற்றத்தின் கீழ் உள்ளன. ஜபல்பூர்-கோண்டியா ரயில் பிரிவு வடக்கு, கிழக்கிந்தியாவிலிருந்து தென்னிந்தியா மாகாணங்களுக்கு செல்லும் ரயில்களுக்கான பயண நேரத்தை சுமார் 6 மணி நேர நேரத்தைக் குறைக்கும் என்பதால் நைன்பூர்-பலகாட் பாதைத் திட்ட மாற்றம் முடிந்தவுடன் நைன்பூர் மீண்டும் ஒரு முக்கியமான சந்திப்பு நிலையமாக இருக்கும்.
நைன்பூர் ஜபல்பூர், சியோனி, சிந்த்வாரா , பாலகாட் மற்றும் மாண்ட்லா ஆகியவற்றுடன் சாலைவழிகளால் இணைக்கப்பட்டுள்ளது. இது மாண்ட்லாவால் ராய்ப்பூரிற்கும், பாலகாட் முதல் கோண்டியா மற்றும் சியோனி என்பவற்றால் நாக்பூருக்கும் சாலைகள் வழியாக இணைக்கப்பட்டுள்ளது. இங்கு 'மால்தர்', 'சித்தாகட்', 'கோக்ரா', 'பீமா நாலா' (நீரூற்று), 'ஷிகாரா' போன்ற அழகான சுற்றுலா இடங்களைக் காணலாம்.
சான்றுகள்
பகுப்பு:மத்தியப் பிரதேசம் பகுப்பு:மண்டலா மாவட்டம்
நரிப்பள்ளி ஊராட்சி
நரிப்பள்ளி ஊராட்சி (Naripalli Gram Panchayat), தமிழ்நாட்டின் தருமபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும், தருமபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3835 ஆகும். இவர்களில் பெண்கள் 1919 பேரும் ஆண்கள் 1916பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
நரிப்பள்ளியில் வங்கி சேவைகள் சிறப்பான முறையில் கிராமப்புறத்தில் கிடைக்கபெறுகின்றன. நரிப்பள்ளியில் சென்ட்ரல் பேங்க் ஆப் இந்தியா வங்கி செயல்படுகிறது. மேலும் 4 ஏ.டி.எம் மையங்களும் செயல்படுகிறது. விவசாயிகளுக்கு உதவிடும் வகையில் ஒரு வேளாண் கூட்டுறவு சங்கம் செயல்படுகிறது.
அரூர், திருவண்ணாமலை, சேலம், தர்மபுரி, ஓசூர் போன்ற நகரங்களுக்கு செல்வதற்கான போக்குவரத்து சேவைகள் உள்ளன. உழவர்கள் தங்களின் பொருட்களை விற்பனை செய்ய வாரந்தோறும் செவ்வாய்கிழமை அன்று உழவர் சந்தை நடைபெறுகிறது.
ஊரக பிரிவுகள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அர்சிம்ரத் கவுர் பாதல்
thumb|அர்சிம்ரத் கவுர் பாதல் அர்சிம்ரத் கவுர் பாதல் (Harsimrat Kaur Badal) என்பவர் பதினாறாவது மக்களவை காலத்தில் மத்திய உணவு பதப்படுத்துதல் தொழில்துறை அமைச்சராகப் பதவி வகித்தவர். . இவரது வயது 47. இவர் டில்லியைச் சேர்ந்தவர். இவர் பஞ்சாப் துணை முதல்வர் சுக்பிர் சிங் பாதலின் மனைவி. இந்த தேர்தலில் சிரோமணி அகாலி தளம் கட்சி சார்பில் போட்டியிட்டு, காங்., வேட்பாளர் ரனிந்தர் சிங்கை விட, 1,20,960 ஓட்டுக்கள் அதிகம் பெற்று வெற்றி பெற்றார். இவரது சகோதரர் அகாலி தளம் கட்சியின் சார்பில் போட்டியிட்டு எம்.எம்.ஏ ஆனவர். 2020 ஆம் ஆண்டில் கொண்டுவரப்பட்ட மூன்று மசோதாவினை எதிர்த்து  செப்டம்பர் 17 அன்று இவர் அமைச்சரவையில் இருந்து விலகினார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:பதினாறாவது மக்களவை அமைச்சர்கள் பகுப்பு:1966 பிறப்புகள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள் பகுப்பு:இந்திய பஞ்சாப் அரசியல்வாதிகள்
பவுல் பூத்
பவுல் பூத் (Paul Booth , பிறப்பு: செப்டம்பர் 5 1965, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளிலும், 19 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1982-1993 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவுல் பூத் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1965 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள்
டசுனர் மொழி
டசுனர் மொழி என்பது இந்தோனேசியாவின் பபுவா தீவுப் பகுதியில் பேசப்பட்டு வரும் ஒரு மொழியாகும். இம்மொழி 2011 ஏப்ரல் மாதம் ஆய்வாளர்கள் செய்த ஆய்வின் படி அழிவின் விளிம்பிலுள்ள மொழியெனெ பதிவு செய்துள்ளனர். இம்மொழி தற்போது வெறும் 3 பேரால் மட்டுமே பேசப்பட்டு வருகின்றது. இவர்களது வயது 60 மற்றும் அதற்கு மேற்பட்ட வயதினரும் ஆகும்.
ஆய்வாளர்கள் பயணம்
டசுனர் எனும் மொழியை கடந்த ஆண்டே மொழி ஆய்வாளர்களால் கண்டுபிடிக்கப்பட்டது. இந்தோனேசியாவின் மேற்கு பபுவா மாகாணத்தில் உள்ள மீன் பிடிக் கிராமத்தைச் சேர்ந்த 3 பேரே இம்மொழியை அறிந்தவர்களாவர். அதுவும் சிறப்பு நிகழ்வின் போது மட்டுமே அவர்களாலும் பேசப்படுகின்றது.
இம்மொழி அழிந்து போகும் சாத்தியங்கள் மிக அதிகமாக இருப்பதனால், ஒக்ஸ்போர்ட் பல்கலைக்கழகத்தின் ஆய்வாளர்கள் அங்கு சென்று அம்மொழியை பதிவுசெய்தனர். இம்மொழியைப் பேசி வந்த சிலர் அங்கு அடிக்கடி இடம்பெறும் இயற்கை அனர்த்தங்களில் சிக்கி உயிரிழந்துவிட்டதாக தெரிவிக்கப்படுகின்றது. இதனை பாதுகாப்பதற்காக ஆய்வாளர்கள் முயற்சிகளை மேற்கொண்டு வருவதாகவும் செய்திகள் உள்ளன.
மொழி அழிவிற்கான காரணம்
இம்மொழியைப் பேசுவந்த வந்த சிலர் அங்கு அடிக்கடி இடம்பெற்ற இயற்கை பேரழிவுகளால் உயிரிழந்தனர் என்பது ஒரு காரணமாக பார்க்கப்படும் அதேநேரம். அப்பகுதிகளில் மலாய் மொழியின் செல்வாக்கு அதிகரித்ததைத் தொடர்ந்தே, சிறுபான்மை மொழியான "டசுனர்" மொழி பேசுவோரின் மொழி செல்வாக்கு இழந்து, தமது குழந்தைகளுக்கும் கற்பிக்காமல் விட்டதனால், இன்று இம்மொழி அழிவின் விழிம்பில் இருப்பதாக ஆய்வாளர்கள் கருதுகின்றனர்.
வெளியிணைப்பு
பகுப்பு:அழிந்துவரும் மொழிகள்
முகந்த் லால் அகர்வால்
முகந்த் லால் அகர்வால்(பிறப்பு 16 ஜனவாி 1902 - இறப்பு தொியவில்லை) என்பவர் 1952இல் நடந்த முதலாவது மக்களவை தோ்தலில் இந்திய தேசிய காங்கிரஸ் கட்சி சாா்பில் பிாிபிட் தாெகுதி]]யிலிருந்து  நாடாளுமன்ற உறுப்பினராக]] தாெ்ந்தெடுக்கப்பட்டவர் ஆவார். இவருைடைய தந்தை கன்னாய் லால் பிலிபிட் அந்த நகரில் சமூக செயற்பாட்டாளாராக செயல்பட்டவர் ஆவார்.
முகந்த் லால் அகா்வால் பள்ளி படிப்பையும், இடைநிலை கல்வியையும் பிாிபிட் நகாிலுள்ள அரசு பள்ளியில் பயின்றாா். தற்போது இந்த பள்ளி டிரம்பன்ட் ஆண்கள் இடைநிலை பள்ளியாய் அறியப்படுகிறது. இவா் பி.எஸ்.சி பரேலி கல்லூரிலும், எல்.எல் பி படிப்பை ஆக்ரா கல்லூரிலும் பயின்றாா். இவர் ராம் ராக்கி தேவி என்ற பெண்ணை 1917 இல் மணந்தாா். இவர்களுக்கு இரு மகன்கள் உண்டு.
அகர்வால் பிலிபிட் வழக்கறிஞராகவும், மாவட்ட ஊரக வளா்ச்சி கூட்டைமப்பின் தலைவராகவும் இரிந்தார். மேலும் ராமா இடைநிலை கல்லூரி நிர்வாகக் குழுவின் தலைவராகவும் 1938-40 களில் இருந்தாா்.
இவர் இந்திய தேசிய காங்கிரஸ் (INC) இயக்கத்தில் இருந்தார். அதன் போராட்டங்களில் கலந்து காெண்டு 1941 மற்றும் 1942-43 களில் பல முறை சிறை சென்றார். மேலும் இவா் இந்தியாவின் பிரிட்டிஷ் ஆட்சி காலகட்டத்தில் .உத்தரப் பிரதேச சட்டசபைக்கு 1941-46 தோ்ந்தெடுக்கப்பட்டாா்.
இவா் 1952 இல் நடந்த முதல் பொது தேர்தலில், அகர்வால் பிலிபிட் தொகுதியிலிருந்து நாடாளுமன்ற உறுப்பினராக தொ்ந்தெடுக்கப்பட்டாா். காங்கிரஸ் கட்சி வேட்பாளரான இவர் 43.11% வாக்குகளும் அவரை எதிா்த்து போட்டியிட்ட  சோசலிச கட்சி வேட்பாளா் 22.58% வாக்குகளும்  பெற்றனர்.
ஆத்திரேலியத் தமிழர்
2016 ஆம் ஆண்டில் நடைபெற்ற மக்கள் தொகைக் கணக்கெடுப்பின் முடிவு
இதன்படி ஆஸ்திரேலியாவில் வாழ்பவர்களில் வீட்டில் தமிழ் பேசுவதாக தம்மை அடையாளப்படுத்திக் கொண்டவர்களின் எண்ணிக்கை 73,161 என சென்சஸ் திணைக்கள தரவுகள் கூறுகின்றன.
2011ம் ஆண்டு இந்த எண்ணிக்கை 50,151ஆக காணப்பட்ட அதேநேரம் 2006ம் ஆண்டு 32,704 ஆக காணப்பட்டது.
இது ஒருபுறமிருக்க கடந்த 2011 இலிருந்து சுமார் 1.3 மில்லியன் பேர், புதிதாக ஆஸ்திரேலியாவில் குடியேறியிருக்கின்றனர். முக்கியமாக சீனாவிலிருந்து 191,000 பேரும் இந்தியாவிலிருந்து 163,000 பேரும் இங்கு குடியேறியுள்ளனர்.
மேலும் கடந்த 5 ஆண்டுகளில் நாட்டிலிருந்து வெளியேறியவர்களைக் கழித்தால், தற்போது ஆஸ்திரேலியாவில் வாழ்பவர்களில் வெளிநாட்டில் பிறந்தவர்களின் எண்ணிக்கை 2011 இலிருந்து 2016 வரையான காலப்பகுதியில் 870,000 ஆக அதிகரித்துள்ளது. அதாவது ஆஸ்திரேலியாவில் வாழ்பவர்களில் நால்வரில் ஒருவர் வெளிநாட்டில் பிறந்தவர் ஆவார்.
மக்கள் தொகைக் கணக்கெடுப்பு நடைபெற்ற தினத்தன்று 23.4 மில்லியன் பேர் எண்ணப்பட்டுள்ளநிலையில் இது 2011 ம் ஆண்டுடன் ஒப்பிடும்போது 8.8 வீத அதிகரிப்பாகும்.
இவர்களில் 80 வீதமானவர்கள் விக்டோரியா, நியூ சவுத்வேல்ஸ், குயின்ஸ்லாந்து, ACT ஆகிய பகுதிகளிலேயே வசிக்கின்றனர்.
சென்சஸ் தரவுகளின்படி ஆஸ்திரேலியாவில் வாழ்பவர்களில் தாம் இந்து மதத்தைச் சேர்ந்தவர்கள் என அடையாளப்படுத்திக் கொண்டவர்களின் எண்ணிக்கை 440,300 ஆக அதிகரித்துள்ளது. இது மொத்த சனத்தொகையின் 1.9 வீதமாகும்.
அதேநேரம் தமக்கு மதமில்லை-No Religion என பதிவு செய்தவர்களின் எண்ணிக்கை 2011 மக்கள் தொகைக் கணக்கெடுப்புடன் ஒப்பிடும்போது 22 வீதத்திலிருந்து 30 வீதமாக அதிகரித்துள்ளது.
தமிழரின் குடித்தொகை
ஆஸ்திரேலியாவில் வீட்டில் தமிழ் பேசுவதாக தம்மை அடையாளப்படுத்திக் கொண்ட 73,161 பேரில் 28,055 பேர் இந்தியாவில் பிறந்தவர்கள். 27,352 பேர் இலங்கையில் பிறந்தவர்கள். 9,979 பேர் ஆஸ்திரேலியாவில் பிறந்தவர்கள் ஆவர்.
2016 ஆம் ஆண்டில்  நடைபெற்ற மக்கள் தொகைக் கணக்கெடுப்பின்படி ஆஸ்திரேலியாவில் வாழ்பவர்களில் வீட்டில் தமிழ் பேசுவதாக தம்மை அடையாளப்படுத்திக் கொண்ட 73,180 பேரில் அதிகளவானோர் நியூ சவுத் வேல்ஸ் மாநிலத்தில் வாழ்கிறார்கள்.
அதேநேரம் விக்டோரியா மாநிலத்தில் Dandenong-இல் 1389 பேரும் Glenwaverly-இல் 1127 பேரும் வீட்டில் தமிழ் பேசுகின்றனர்.
தமிழ் அவுஸ்திரேலியர்களின் எண்ணிக்கை 1971 இல் 202 ஆக இருந்து 1991 இல் 11,376 ஆக அதிகரித்தது. இதில் 60 வீதத்தினர் ஈழத் தமிழர்கள். அரசின் குடிமதிப்பின்படி 1996 இல் தமிழரின் எண்ணிக்கை 18,690 ஆகவும், 2001இல் 24,067 ஆகவும் உயர்ந்தது.
அவுஸ்திரேலியாவின் பல்வேறு மாநிலங்களிலும் வாழும் தமிழரின் குடித்தொகை விபரத்தை பின்வரும் அட்டவணையில் காணலாம்: நியூ சவுத் வேல்ஸ் மாநிலத்தில் தமிழரின் எண்ணிக்கை அதிகரிப்பதற்கு இரண்டு முக்கிய காரணங்களை கலாநிதி ஆ. கந்தையா குறிப்பிடுகிறார்:
பிறந்த நாடுகள் அடிப்படையில்
அரசின் குடித்தொகை பதிப்புகள், அவுஸ்திரேலியாவுக்குப் புலம்பெயர்ந்த தமிழர்களின் பிறந்த நாடுகளையும் எண்ணிக்கைகளையும் குறிப்பிட்டுள்ளன:
முதலில் புலம்பெயர்ந்த தமிழர்கள்
1971க்கு முன்னர் மொத்தம் 162 தமிழர் அவுஸ்திரேலியாவுக்குக் குடிபெயர்ந்தார்கள் என அரசின் மதிப்பீடு தெரிவிக்கிறது.
கலாநிதி ஆ. கந்தையா அவர்களின் ஆய்வின் படி, முதன் முதலில் அவுஸ்திரேலியாவுக்கு புலம்பெயர்ந்த தமிழர் கமால் எனப்படும் கே. கமலேஸ்வரன் என்பவர். இவர் இலங்கைப் பின்னணியைக் கொண்ட மலேசியத் தமிழர். 1953இல் தெற்கு அவுஸ்திரேலியாவின் தலைநகர் அடிலெய்டுக்கு உயர்கல்வி பெற வந்தவர். மேற்கத்திய இசையில் உலகப்புகழ் பெற்ற கலைஞர். இப்போது சிட்னியில் வாழ்ந்து வருகிறார்.
தொலைக்காட்சி சேவைகள்
அவுஸ்திரேலியா, நியூசிலாந்து முழுவதற்குமாக 24 மணி நேர தமிழ்த் தொலைக்காட்சி சேவைகள் இரண்டு சிட்னியிலிருந்து ஒளிபரப்பாகின்றன.
வானொலி சேவைகள்
அவுஸ்திரேலியாவில் பல வானொலி நிலையங்களைப் பயன்படுத்தித் தமிழ் நிகழ்ச்சிகள் ஒலிபரப்பப்படுகின்றன. தமிழ் அமைப்புகளும் தனிப்பட்டவர்களும் ஒலிபரப்புகின்றனர்.
செய்திப் பத்திரிகைகள்
உதயம், ஈழமுரசு என்ற இரண்டு செய்திப் பத்திரிகைகள் வெளிவந்தன. இரண்டும் நிறுத்தப்பட்டு விட்டன.
தமிழ் நூலகங்கள்
தமிழர் அதிக எண்ணிக்கையில் வாழும் உள்ளூராட்சிப் பகுதிகளிலுள்ள பொது நூலகங்களில் தமிழ் நூல்களை இடம்பெறச் செய்வதற்கு அரசாங்கம் நிதி உதவி செய்கின்றது. அவுஸ்திரேலியாவுக்குப் புலம்பெயர்ந்த தமிழர்கள், தமது மாநிலங்களில் தமிழ் நூலகங்களை நிறுவுவதற்கும் முயன்று வருகின்றனர்.
திண்மம் (வடிவவியல்)
திண்மம் என்பது மூன்று செங்குத்தான திசைகளிலே விரிவடைந்து, திரண்ட, முத்திரட்சி உடைய வடிவம். பொதுவாக திண்ம வடிவங்களுக்கு நீளம், அகலம், உயரம் (ஒன்றுக்கொன்று செங்குத்தான திசைகளில் அளக்கப்படுவது) ஆகியவை உண்டு. பரவலாக அறியப்பட்ட சில திண்ம வடிவங்கள்:
ஆத்திரேலியத் தமிழர்
வெளி இணைப்புக்கள்
* பகுப்பு:ஆஸ்திரேலிய இனக்குழுக்கள்
திண்மம் (வடிவவியல்)
இவையன்றி, குடுவை, கோப்பை, முறம் போன்றவையும் திண்ம வடிவங்கள்தாம்.
பகுப்பு:திண்ம வடிவவியல்